Hadelandprodukter AS (Hapro) ble opprinnelig etablert 1. april 1973 som en arbeidsmarkedsbedrift, for å gi et tilbud til personer som falt ut av det ordinære yrkeslivet. Bedriften utviklet seg i takt med behov hos ulike kunder, og endret produktporteføljen fra sko og lærprodukter til å bli en avansert elektronikkprodusent. Det ble derfor naturlig å skille de ulike forretningsområdene fra hverandre. I 2017 ble derfor selskapsstrukturen endret til et konsern med datterselskapene Hapro Electronics AS og Hapro Jobb og Karriere AS.